
 30.7.2021
 BG
 Официален вестник на Европейския съюз
 L 272/1
 РЕГЛАМЕНТ ЗА ИЗПЪЛНЕНИЕ (ЕС) 2021/1241 НА СЪВЕТА
 от 29 юли 2021 година
 за прилагане на член 21, параграф 2 от Регламент (ЕС) 2016/44 за ограничителни мерки с оглед на положението в Либия и за отмяна на Регламент (ЕС) No 204/2011
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) No 204/2011 (1), и по-специално член 21, параграф 2 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 януари 2016 г. Съветът прие Регламент (ЕС) 2016/44.
 (2)
 Съгласно член 21, параграф 6 от Регламент (ЕС) 2016/44 Съветът направи преглед на списъка на посочените лица и образувания, който се съдържа в приложение III към посочения регламент.
 (3)
 Съветът реши, че вписването за едно лице следва да бъде заличено, тъй като то е починало, а ограничителните мерки срещу всички други лица и образувания в списъка в приложение III към Регламент (ЕС) 2016/44 следва да бъдат запазени. Също така идентификационните данни за едно лице следва да бъдат актуализирани.
 (4)
 Поради това Регламент (ЕС) 2016/44 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Приложение III към Регламент (ЕС) 2016/44 се изменя в съответствие с приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 юли 2021 година.
 За Съвета
 Председател
 G. DOVŽAN
 (1) OВ L 12, 19.1.2016 г., стр. 1.
 ПРИЛОЖЕНИЕ
 В приложение III („Списък на физическите и юридическите лица, образуванията и органите, посочени в член 6, параграф 2“) към Регламент (ЕС) 2016/44 част А („Лица“) се изменя, както следва:
 1)
 Вписване 3 (относно TOHAMI, General Khaled) се заличава;
 2)
 Вписване 6 (относно AL-MAHMOUDI Baghdadi) се заменя със следното:
 „6.
 AL-MAHMOUDI,
 Baghdadi
 известен също като:
 AL-MAHMOUDI
 Al-Baghdadi, Ali
 AL-MAHMOUDI
 AL-BAGHDADI, Ali
 Място на раждане: Аласа, Либия
 Гражданство: Либия
 Пол: мъжки
 Адрес: Абу Даби, Обединени арабски емирства
 Министър-председател в правителството на полковник Кадафи.
 Тясно свързано с предишния режим на Муамар Кадафи
 21.3.2011 г.“
 